Planinarska kuća Jezerce
<s>Planinarska kuća Jezerce nalazi se na planini Prenj, između vrhova Taraša, Osobca i Otiša u krševitom predjelu alpskog karaktera (1.742 m).</s><s>U proceduri je priprema za proglašenje područja Prenj (uključujuci Bjelašnicu, Visočicu i Čvrsnicu) nacionalnim parkom.</s>

<s>Kuća je pogodno ishodište za uspone na okolne vrhove:
 Zelena glava 2103  m i Otiš 2097  m (1,5 h, markiranom stazom jugozapadno od kuće)
 Osobac  m (2 h, djelimično markiranom stazom južno od kuće)
 Velika Motika 1832  m, 1 h 15 min, Kruna 1914  m, 1,5 h, Velika Kapa 2004  m, (2 h, djelimično markiranom stazom sjeverno od kuće)
 Taraš 1742  m ( 30 min. markiranom stazom sjeverno od kuće).</s>

<s>Austro-Ugarska monarhija izgradila je na području Jezerca kuću "Katharinen Hütte".</s><s>Kuća nije dočekala kraj I svjetskog rata.</s><s>Planinarsko društvo Prijatelj prirode iz Sarajeva u istoj dolini, 1933. godine  izgradilo je manji objekat koji je, uz određena dograđivanja 1950-tih, služio planinarima sve do posljednjeg rata kada je kuća zapaljena.</s>

<s>Godine 2005. neformalna grupa zaljubljenika u Prenj i Jezerce, počeli su izgradnju nove kuća Jezerce.</s><s>Financijska sredstva su obezbjeđena donacijama firmi i mnogobrojnih pojedinaca.</s><s>Do 2018. prikupljeno je 50.941,60 KM.</s><s>Drugi dio donacije bio je u materijalu.</s><s>Kuću su dobrovoljnim radom gradile stotine planinara iz cijelog regiona na organizovanim akcijama.</s><s>Većina građevinskog materijala je prenesena na leđima i u rukama uskom planinarskom stazom sa Crnog polja.</s><s>U subotu, 09.07.2016. godine  zvanično je otvorena planinarske kuće Jezerce na Prenju.</s><s>Udruženje građana "Zone-2000" je vlasnik.</s><s>Poznati snimatelj Dino Kasalo snimio je 2009. godine za BHT1 film Siva masa koji govori o izgradnji kuće i ljudima koji su je gradili.</s>

<s>Izgrađena je od kamena i drveta, obložena izolacijom i limom.</s><s>Vanjske dimenzije kuće su 6,5 x 6,5 metara.</s><s>Sastoji se iz dvije etaže: prizemlja sa dnevnim boravkom i drvarnicom i potkrovlja u kome je spavaonica.</s><s>Kapacitet kuće je 20 osoba.</s><s>U dnevnom boravku je peć na drva, a u blizini kuće izvor sa pitkom vodom.</s>

<s>Pristup 
Kuća se ne zaključava, ali su posjetioci dužni brinuti o njoj.</s><s>Do Jezerca vodi nekoliko staza iz različitih pravaca.</s><s>Najbliži pristup je asfaltnim putem iz Konjica, dolinom rijeke Bijele do istoimenog naselja i strmim usponom do prevoja Skok.</s><s>Zimi je put opasan zbog mogućnosti obrušavanja lavina.</s><s>Uspon traje 5 sati.</s>

<s>Sa Rujišta (1050  m), sjeverno od Mostara, ide se stazom koja je visokogorske hercegovačke transverzale (VHT) za planinarski dom Bijele vode, udaljenog 6,6 km i oko 2 sata hoda.</s><s>Markirana staza dalje vodi i račva se najprije za Kontejner i Zelenu glavu, a zatim za Zelenu glavu i Jezerce (KT 9).</s><s>Staza prolazi dijelom koji je devastiran lavinom i prelazi Prevorac 1.673  m kao najvišu tačku na trasi.</s>

<s>Zapadno od Jezerceta, na oko 1,5 h hoda nalazi se planinarska kuća Vrutak.</s>

<s>Literatura 
 Šefko Hadžialić: Planinarske kuće i domovi u Bosni i Hercegovini, Sarajevo, 1984
 Mehmed Šehić: Transferzalni vodič po Planinama Bosne i Hercegovine, Sarajevo, 1975
 PD Bjelašnica: Planinarske kuće i domovi u Bosni i Hercegovini, Sarajevo, 1955</s>

<s>Reference</s>

<s>J
Prenj</s>

